I Danmark er Ford det mærke, der har vundet den eftertragtede Årets Bil i Danmark næst flest gange, nemlig otte. Med den legendariske Capri var Ford faktisk den producent, der vandt kåringen som den første - det var tilbage i 1969.
Siden har både Fiesta, Escort (forløberen for Focus), C-Max, Sierra (forløberen for Mondeo) og Scorpio vundet - og dermed er Ford det bilmærke, som har vundet kåringen i flest forskellige segmenter.
Senest blev den altid populære Ford Focus kåret som Årets Bil i Danmark 2019, og dermed slutter Focus-modellen sig til det lukrative selskab af bilmodeller, der har vundet kåringen to gange. Ford Focus blev nemlig også Årets Bil i Danmark 1999.